A Bizottság határozata

(1998. szeptember 4.)

a DCS 1800-as sávban üzemelő nyilvános digitális cellás távközlő hálózatokkal (II. fázis) használható mobil állomásokra vonatkozó telefonalkalmazások követelményeire vonatkozó közös műszaki szabályokról (2. kiadás)

(az értesítés a C(1998) 2562. számú dokumentummal történt)

(EGT vonatkozású szöveg)

(98/543/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a távközlő végberendezésekről és a műholdas földiállomás-berendezésekről, valamint a megfelelőségük kölcsönös elismeréséről szóló, 1998. február 12-i 98/13/EK európai parlamenti és tanácsi irányelvre [1] és különösen annak 7. cikke (2) bekezdésének második francia bekezdésére,

mivel a Bizottság elfogadta a közös műszaki szabályozást igénylő végberendezések típusazonosítására szolgáló intézkedést, és ehhez kapcsolódóan megállapította a szabályozás hatályát a 98/13/EK irányelv 7. cikke (2) bekezdése első francia bekezdésének megfelelően;

mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;

mivel annak érdekében, hogy a gyártók piacra jutásának folyamatosságát biztosítani lehessen, átmeneti rendelkezéseket kell meghatározni a 97/529/EK bizottsági határozat [2] rendelkezései szerint engedélyezett berendezésekre vonatkozóan;

mivel a 97/529/EK határozatot az átmeneti időszak végével hatályon kívül kell helyezni;

mivel a javaslatot a 29. cikk (2) bekezdésének megfelelően benyújtották a bizottságnak (ACTE);

mivel az e határozatban elfogadandó közös műszaki szabályok összhangban van az ACTE állásfoglalásával,

ELFOGADTA EZT A HATÁROZATOT:

1. cikk

(1) Ezt a határozatot azokra a végberendezésekre kell alkalmazni, amelyek nyilvános távközlő hálózatra csatlakoztathatók, és a 2. cikk (1) bekezdésében meghatározott harmonizált szabvány hatálya alá tartoznak.

(2) Ez a határozat közös műszaki szabályokat állapít meg a nyilvános páneurópai digitális cellás földi, állandó modulációs burkológörbét tartalmazó, és a 1800MHz-es sávban működő, 200 kHz-es csatornatávolsággal és a TDMA-elv szerinti forgalmi csatornákkal üzemelő mobil távközlő hálózatok végberendezései telefonalkalmazásainak általános követelményeire vonatkozóan. Ezt a határozatot azokra a végberendezésekre is alkalmazni kell, amelyek mind a GSM, mind a DSC 1800-as sávban képesek üzemelni.

2. cikk

(1) A közös műszaki szabályok tartalmazzák a harmonizált szabványt, amelyet az eljárni jogosult szabványügyi szerv a 98/13/EK irányelv 5. cikkének g) pontjában szereplő alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás az I mellékletben szerepel. A szabvány alkalmazandó részeit a II. melléklet tartalmazza.

(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályozásnak, teljesítik a 98/13/EK irányelv 5. cikkének a) és b) pontjában szereplő alapvető követelményeket, és teljesítik az összes egyéb vonatkozó irányelv, különösen a 73/23/EGK [3] és 89/336/EGK [4] irányelv követelményeit.

3. cikk

A 98/13/EK irányelv 10. cikkében említett eljárások végrehajtására kijelölt bejelentett szervek az e határozat 1. cikke (1) bekezdésének hatálya alá tartozó végberendezések tekintetében a 2. cikk (1) bekezdésében említett harmonizált szabvány alkalmazandó részeit e határozat hatálybalépését követően alkalmazzák, vagy biztosítják azok alkalmazását.

4. cikk

(1) A 97/529/EK határozat 1998. december 4-től hatályát veszti.

(2) A 97/529/EK határozatnak megfelelően engedélyezett végberendezések továbbra is forgalomba hozhatók a piacon és üzembe helyezhetők.

5. cikk

Ennek a határozatnak a tagállamok a címzettjei.

Kelt Brüsszelben, 1998. szeptember 4-én.

a Bizottság részéről

Martin Bangemann

a Bizottság tagja

[1] HL L 74., 1998.3.12., 1. o.

[2] HL L 215., 1997.8.7., 65. o.

[3] HL L 77., 1973.3.26., 29. o.

[4] HL L 139., 1989.5.23., 19. o.

--------------------------------------------------

I. MELLÉKLET

Hivatkozás a vonatkozó harmonizált szabványra

Az e határozat 2. cikkében említett harmonizált szabvány a következő:

Digital cellular telecommunications system (phase 2); Telephony applications; Attachment requirements for mobile stations in the DCS 1800 band and additional GSM 900 band

[Digitális cellás távközlési rendszer (2. fázis); Telefonalkalmazások; Mobil állomások csatlakoztatási követelményei a DCS 1800-as, továbbá a GSM 900-as sávban]

ETSI

Európai Távközlési Szabványosítási Intézet

ETSI Titkárság

TBR 32, 2. kiadás: 1998. március

(az előszó kivételével)

Kiegészítő információk

Az Európai Távközlési Szabványosítási Intézet a 83/189/EGK tanácsi irányelv [1] szerint elismert szervezet.

A fent említett harmonizált szabvány a 83/189/EGK irányelv vonatkozó eljárásai szerint kiadott megbízatásnak megfelelően készült.

A fentiekben említett harmonizált szabvány teljes szövege az alábbi címen szerezhető be:

Európai Távközlési Szabványosítási Intézet (European Telecommunications Standards Institute) 650, route des Lucioles F–06921 Sophia Antipolis Cedex | European Commission (Európai Bizottság) DG XIII/A/2 – (BU 31, 1/7) Rue de la Loi, Weststraat 200 B–1049 Brussels |

vagy bármely egyéb, az ETSI-szabványok rendelkezésre bocsátásáért felelős szervezetnél, amelyek listája a www.ispo.cec.be internetcímen érhető el.

[1] HL L 109., 1983.4.26., 8. o.

--------------------------------------------------

II. MELLÉKLET

A TBR 32 alkalmazható részei

TBR 32 követelmény | TBR 32 követelmény | TBR 32 követelmény | TBR 32 követelmény | TBR 32 követelmény | TBR 32 követelmény |

14.4.3 | 30.1 | 30.2 | 30.3 | 30.4 | 30.5.1 |

30.6.2 | 30.7.1 | 32.2 | 32.3 | 32.4 | 32.7 |

32.8 | 32.9 | | | | |

--------------------------------------------------